# Szélenergia 40 pont

A következő feladatban egy weboldalt kell készítenie a szélenergia felhasználás fejlődésének rövid bemutatására a feladatleírás és a minta szerint. A képernyő méretétől függően a megjelenés eltérhet a mintától.

A feladatban a forrásként kiadott weboldalon kell módosításokat végeznie a leírás és a minta alapján!

Nyissa meg a szelenergia.html állományt és szerkessze annak tartalmát az alábbiak szerint:

1. A weboldal karakterkódolása utf-8, nyelve magyar, a böngésző címsorában megjelenő címe „Szélenergia” legyen! (3 pont)
2. A weboldal fejrészében helyezzen el hivatkozást a szelenergia.css stíluslap állományra a meglévő azonos típusú hivatkozások után! (2 pont)
3. A weboldalon keresse meg Szélmalom, Szélenergia, Magyar szélerőművek és az A szelek fajtái szövegeket, majd alakítsa ezeket hivatkozássá! Kattintásra a hivatkozott weboldal új ablakban/böngészőfülön nyíljon meg. A hivatkozások URL címeit a link.txt szöveges állományban találja! (9 pont)
4. Helyezze el a minta szerinti helyeken egy-egy új bekezdésben a szelturbina.gif, szelmalom.jpg, szelfarm.jpg, és a sopronkovesd.jpg állományokat! A képekhez tartozó feliratokat (a böngészőben ezek jelenjenek meg, ha fölé visszük az egérkurzort, vagy ha a kép nem tölthető be) illessze be a linkek.txt szöveges állományból! A beillesztett képeket formázza a Bootstrap img-thumbnail osztálykijelölőinek használatával. (9 pont)
5. „Szélenergetika a világon” tartalmi blokkban a 10 ország nevét alakítsa számozott felsorolássá. (3 pont)
6. „A szélerőművek Magyarországon” tartalmi egység végén található adatokból készítsen táblázatot. amely 4 sorból és soronként 3 oszlopból áll. A táblázat első sora fejléc legyen. (4 pont)
7. A weboldalon készítsen két újabb tartalmi blokkot az alábbi leírás és a minta alapján:
8. Az új tartalmi blokk a Bootstrap rács második sorában, a „A szél energiája” blokkja után helyezkedjen el! A sor blokkjainak (oszlopainak) szélességét a korábbi 6:6 helyett 3:3:3:3 arányban ossza el! (4 pont)
9. A blokkokba illessze be a forras.txt szöveges állomány megfelelő részét! Alakítsa ki a minta szerinti 3-as szintű címsort és a felsorolást! (3 pont)
10. Nyissa meg a nyomtatas.css állományt, módosítsa a következők szerint:
11. A bg-fej osztályba sorolt elemek háttérképe a szelenergia2.jpg kép legyen! (1 pont)
12. A footer blokkban a belső margót állítsa 20 px-re, a betű méretét pedig növelje meg egy nagysággal. (2 pont)
13. A szövegben a bekezdések legyenek sorkizárt igazításúak! (1 pont)

Minta:

